Държавен вестник, бр. 93, 2003 г., стр. 33

Б Р О Й  93
Д Ъ Р Ж А В Е Н   В Е С Т Н И К
С Т Р .  33
Чл. 2. (1) Представителите на органите на
държавния контрол могат да вземат проби от
храни при провеждане на контрол в обектите за
производство и търговия с храни.
(2) Проби от храни се вземат и в следните
случаи:
1. при сигнали за наличие на опасни и нека-
чествени храни на пазара;
2. при разследване на възникнало хранител-
но заболяване;
3. при съмнение за замърсяване на храни
вследствие природни бедствия, промишлени
аварии и други извънредни инциденти;
4. при провеждане на съдебни експертизи;
5. по молба на физически и юридически лица.
(3) Когато храните са явно негодни за консу-
мация и заинтересованото лице няма писмени
възражения по това заключение на държавния
инспектор, проби от храните за извършване на
лабораторни анализи не се вземат.
Чл. 3. (1) Когато при вземане на проби се
установи, че храните пряко или косвено застра-
шават здравето на хората, държавният инспек-
тор с писмено предписание спира реализацията
им до получаване на резултатите от лаборатор-
ните анализи.
(2) Не се разрешава вземане на проби и из-
вършване на анализи от други контролни орга-
ни или от физически и юридически лица от
спрените за реализация храни по ал. 1.
(3) Предписанието за спиране на реализаци-
ята на храни по ал. 1 подлежи на обжалване по
реда на Закона за административното произ-
водство.
Чл. 4. (1) Вземането на проби от храни се
извършва от държавен инспектор в присъстви-
ето на заинтересуваното лице или на негов пред-
ставител.
(2) За взетите проби се съставя протокол,
подписан от държавния инспектор, взел проба-
та,  и от присъствалото заинтересовано лице или
неговия представител, в три екземпляра по об-
разец съгласно приложение № 1. Първият екзем-
пляр от протокола се представя заедно с пробата
в лабораторията, която ще извършва изследва-
нията, а другите два са съответно за държавния
инспектор и за заинтересованото лице.
Чл. 5. (1) Пробите от храни, взети за извър-
шване на лабораторни анализи за целите на
държавния контрол, се предоставят безплатно
на държавния инспектор след оформяне на про-
токола по чл. 4, ал. 2.
(2) В случаите по чл. 2, ал. 2, т. 5 лицата запла-
щат извършването на лабораторните анализи.
Раздел II
Условия и ред за вземане на проби
Чл. 6. (1) Всяка проба за извършване на ла-
бораторен анализ се взема от определена пар-
тида храна.
(2) Преди вземането на пробата държавният
инспектор определя партидата на храната и
извършва:
1. външен оглед на партидата;
2. оценка за съответствието на партидата
храна с придружаващата я документация;
3. оценка за състоянието на опаковките на
храната от партидата;
4. органолептична оценка на храната—вън-
шен вид, цвят, мирис, консистенция, наличие
на примеси;
5. оценка на условията, при които се съхра-
нява партидата храна.
(3) Резултатите от огледа и оценката на
партидата се вписват в протокола за вземане
на проби.
(4) С протокола по ал. 3 държавният ин-
спектор определя повода, целта и вида на из-
следването.
Чл. 7. (1) За целите на държавния контрол
се взема двойна проба от храните.
(2) Пробите се вземат по реда на Български-
те държавни стандарти (БДС)—БДС, БДС EN,
БДС EN ISO, БДС ISO, или по ред, определен
с нормативен акт.
(3) В случаите, когато не е определен специ-
ален ред за вземане на проби по ал. 2, при взе-
мането на проби се спазва следната последова-
телност:
1. вземат се части от партидата, които фор-
мират обща проба;
2. от общата проба след смесване, размест-
ване, разбъркване или хомогенизиране се взе-
ма средна проба;
3. от получената средна проба се формира
двойна лабораторна проба, съставена от две
равни части.
Чл. 8. (1) Количеството на пробата се опре-
деля от целта на изследването и видовете лабо-
раторни анализи.
 (2) Пробите се вземат в минималния раз-
мер за извършване на анализите съгласно при-
ложение № 2, освен ако със стандарт или нор-
мативен акт не е определено друго.
Чл. 9. (1) Проби от храни се вземат при спаз-
ване на изискванията на приложение № 3, ос-
вен ако не са предвидени със стандарт или нор-
мативен акт специални правила и техника за
вземане на проби.
(2) Пробите от храни се вземат по начин,
недопускащ допълнително замърсяване.
Чл. 10. При вземане на проби от храни се
използват прибори, инструменти и съдове, ко-
ито отговарят на изискванията, посочени в при-
ложение № 4.
Чл. 11. (1) Взетите проби се опаковат и мар-
кират по начин, който осигурява запазване на
тяхната идентичност.
(2) Когато храните са в промишлени опаков-
ки, взетите от тях проби се поставят в полиети-
ленови или хартиени пликове, буркани, бутил-
ки или други подходящи опаковки, в зависи-
мост от характера и консистенцията на храна-
та, както и от вида на анализа.
(3) При затваряне на плика с пробата отво-
рът му се прегъва няколко пъти и се фиксира с
помощта на залепващи ленти или други сред-
ства, осигуряващи надеждно запазване на про-
бата. Върху плика се поставя етикет, който
обхваща мястото на залепване.